ועדת העבודה, הרווחה והבריאות, כנסת 19, פרוטוקול מספר 344, 2014-12-04 14:00

יעקב מרגי: אחר צהרים טובים.

יעקב מרגי: אני מתכבד לפתוח את ישיבת ועדת העבודה, הרווחה והבריאות של הכנסת.

יעקב מרגי: הים ה-4 בדצמבר 2014, י"ב בכסלו התשע"ה.

יעקב מרגי: הנושאים שעל סדר היום הם הצבעה על הרביזיה שהגיש חבר הכנסת חיים כץ להצעת החוק והמשך דיון בהצעת חוק טיפול בחולי נפש (תיקון מס' 8), התשע"ב-2012.

<נירה רכלבסקי: צריך להצביע על הרביזיה שהגיש חבר הכנסת חיים כץ .

<נירה רכלבסקי: הרביזיה נוגעת לסעיף 6 להצעת החוק ובאופן ספציפי לסעיף 28א.

יעקב מרגי: אנחנו מצביעים על הרביזיה.

יעקב מרגי: מי בעד?

יעקב מרגי: בעד – פה אחד

יעקב מרגי: מאשרים את הרביזיה ונכנסים לדיון.

יעקב מרגי: תני לנו סקירה.

<נירה רכלבסקי: יש בפניכם נוסח ואני כבר מכריזה על תיקון קטן שלו, משהו שלצערי לא הופיע.

<נירה רכלבסקי: בעמוד 2, בסעיף 2 להצעת החוק, הוספת סעיף 15א.

<נירה רכלבסקי: בסעיף 15א אמורים להיות שלושה סעיפים קטנים, (א), (ב) ו-(ג) אבל בטעות נשמט מהנוסח סעיף קטן (ג) שכבר הוצבע.

<נירה רכלבסקי: מאחר וזה יהיה הנוסח אותו נעלה, אני מדגישה את זה.

<נירה רכלבסקי: אני אעשה שוב סקירה של הסעיפים שהוצבעו כדי שנדע מה הוצבע ועל מה אנחנו דנים.

<נירה רכלבסקי: סעיף 1 להצעת החוק, תיקון סעיף 15, הוצבע כולו.

<נירה רכלבסקי: סעיף 2 להצעת החוק, כנ"ל.

<נירה רכלבסקי: סעיף 3, תיקון סעיף 21, הוצבע.

<נירה רכלבסקי: סעיף 4, אנחנו צריכים להצביע ויש לי לגביו תיקון נוסח.

יעקב מרגי: תקריאי אותו.

יעקב מרגי: אנחנו מקריאים.

יעקב מרגי: אם יש הערות, לא באמצע אלא בסוף ההקראה, לפני ההצבעה], אז נבצע התייחסויות ודיון.

<נירה רכלבסקי: 4.

<נירה רכלבסקי: הוספת סעיף 21א אחרי סעיף 21 יבוא: "21א.

<נירה רכלבסקי: העמדה לדין לפני שחרור מטיפול מרפאתי מצא היועץ המשפטי לממשלה, כי אף שנאשם נמצא בטיפול מרפאתי על פי צו של בית משפט לפי סעיף 15(א) או על פי החלטת ועדה פסיכיאטרית לפי סעיף 28(ב), יש יסוד סביר להניח כי הוא מסוגל לעמוד לדין, כי קיים עניין לציבור בהעמדתו לדין, רשאי היועץ המשפטי לממשלה לפנות לבית המשפט בבקשה לעיון חוזר בהחלטה כי הנאשם אינו מסוגל לעמוד לדין מחמת היותו חולה.

<נירה רכלבסקי: לא יקבע בי המשפט כי נאשם כאמור בסעיף קטן (א) מסוגל לעמוד לדין, אלא לאחר קבלת חוות דעת פסיכיאטרית, ויחולו לעניין זה הוראות סעיף 15(ג) לפי העניין.

<נירה רכלבסקי: על החלטה של בית משפט לפי סעיף קטן (א) ניתן לערור לבית משפט של לערעור ויחולו הוראות סעיף 15(ו).

<נירה רכלבסקי: הועמד נאשם לדין לפי סעיף זה, ישוחרר מהטיפול המרפאתי.

<נירה רכלבסקי: על נאשם ששוחרר כאמור - – כאן אתם רואים שהיה מחוק משהו.

<נירה רכלבסקי: עשיתי חשיבה מחדש עם נציגות הסנגוריה על מנת שיהיה ברור שאנחנו מדברים כאן על נאשמים שהגישו לגביהם בקשה לפי חוק המעצרים.

<נירה רכלבסקי: אלה אותם מעצרים שחזרו מצו אשפוז למסלול של כתב אישום וכעת יש דיון לגביהם בעניין של חוק המעצרים, שזה אומר מעצר ימים, מעצר עד תום הליכים, שחרור בערובה ואנחנו מוסיפים כאן אפשרות להציע להם טיפול מרפאתי, אם הם מסכימים.

<נירה רכלבסקי: כלומר, הם לא במסלול של אשפוז אלא כעת הם נאשמים לכל דבר, אבל בית המשפט יכול להציע להם בהסכמתם טיפול מרפאתי, אם יש חוות דעת פסיכיאטרית – יחולו הוראות סעיף 48(א)(7א) לחוק סדר הדין הפלילי (סמכויות אכיפה – מעצרים), התשנ"ו-1996 (להלן – חוק המעצרים).

יעקב מרגי: איפה זה מופיע בנוסח?

<נירה רכלבסקי: בסוף.

<נירה רכלבסקי: זה תיקון לחוק סדר הדין הפלילי.

<נירה רכלבסקי: כאן התבקשתי להבהיר ואני מבינה שזה נכון, שמדובר על נאשם ששוחרר והוגשה לגביו בקשה לפי חוק המעצרים.

<נירה רכלבסקי: אם כן, אני מוסיפה את זה לנוסח.

<נירה רכלבסקי: סעיף קטן (ה) נמחק.

<נירה רכלבסקי: נתבקשתי לשים לב בעניין החוק הזה ובתיקונים שאנחנו עושים שהחוק מתייחס אל האנשים האלה כאל חולים ולא כאל נאשמים, בעוד שאנחנו כתבנו בנוסח נאשמים.

<נירה רכלבסקי: רשמתי לפני את ההערה הזאת.

אברהם מיכאלי: למה נמחק?

אברהם מיכאלי: הסיפה של הסעיף מדברת על אלא אם כן חל שינוי בנסיבות.

אברהם מיכאלי: ההיגיון של המחיקה הוא שאת אומרת שאם כבר בית המשפט קבע שהוא יכול לעמוד לדין, אין טעם שזה יעלה מחדש בדיון אבל בסיפה כתוב אלא אם כן חל שינוי בנסיבות.

<עינת גדעוני: זה עיקרון כללי שרק אם יש שינוי בנסיבות.

אברהם מיכאלי: השאלה אם ההדגשה שהייתה קודם לא באה לתת רשות לבית המשפט שמא מישהו לא יפרשן את זה.

אברהם מיכאלי: אחרי שהיועץ המשפטי לא התנגד, כבר אין אפשרות להעלות את זה.

אברהם מיכאלי: אם חל שינוי בנסיבות, כן יש סיבה להעלות את זה.

<נירה רכלבסקי: זאת ההסכמה שהושגה לפני שאני נכנסתי לתמונה.

אברהם מיכאלי: אני מדבר כרגע בצד המשפטי.

אברהם מיכאלי: כדי שנבין שאין כוונה כזאת.

אברהם מיכאלי: בן אדם שחל שינוי בנסיבות, יוכל להעלות טענה כזאת.

<עינת גדעוני: כן.

<עינת גדעוני: זה לא בא למנוע.

<חגית לרנאו: זה התפתח כי בהתחלה הייתה הוראה שאחרי שבית משפט מחדש הליכים, הוא כבר לא ידון בשאלה.

<חגית לרנאו: אנחנו אמרנו, מה פתאום, אם חל שינוי בנסיבות.

<חגית לרנאו: אז אמרו, בסדר, נוסיף את הסיפה האומרת אלא אם כן חל שינוי בנסיבות.

<חגית לרנאו: האמת היא שברגע שאין את החלק הראשון, גם לא צריך את החלק השני.

יעקב מרגי: לא הבנתי למה בסעיף העמדה לדין את נדרשת להבהרה של חולים ולא נאשמים.

<עינת גדעוני: בעניין הזה של נאשמים, אנחנו במכוון ביקשנו שזה יהיה נאשם כי אנחנו אמנם מדברים כאן על חולים אבל על חולים שביצעו עבירות ולכן אנחנו מבקשים להיות עקביים.

<עינת גדעוני: זה גם מופיע בסעיף 21 לחוק.

<חגית לרנאו: ההערה הייתה הערה שלנו שככל שאני מבינה היא גם קוהרנטית בכלל עם החוק אותו אנחנו מתקנים.

<חגית לרנאו: הרי יש כאן שני סוגים של אנשים.

<חגית לרנאו: אנשים שנקבע לגביהם שהם לא היו אחראיים בעת ביצוע העבירות והם בוודאי לא נאשמים אלא הם חולים ואנשים שההליכים הופסקו והותלו ואחר כך יש חידוש.

<חגית לרנאו: ברור שברגע שההליכים חודשו, הם חוזרים להיות נאשמים אבל בשלב שבו ההליכים הותלו, הם חולים ולא נאשמים.

<נירה רכלבסקי: אני גם אתייעץ עם הנסחית לגבי נוסח החוק.

יעקב מרגי: צריך את האיזון שנאמר גם על ידי הסנגוריה וגם על ידי משרד המשפטים.

יעקב מרגי: לגבי הקבוצה הראשונה, הם חולים, אין בעיה.

יעקב מרגי: לגבי הקבוצה שהלכה לריפוי.

<חגית לרנאו: השאלה מה קורה לפני שהם חוזרים לכתב אישום כשהם עדיין בהליך.

<חגית לרנאו: הרי לא בטוח שיחדשו אצלם הליכים.

<חגית לרנאו: זה עניין של שיקול דעת.

יעקב מרגי: אנחנו עכשיו לא במוסד האשפוזי.

יעקב מרגי: אנחנו בסעיף.

יעקב מרגי: הסעיף הספציפי שדן בהעמדה לדין, הם נאשמים.

יעקב מרגי: אם אנחנו נדון בסעיף של אותם אלה שלא היו אחראים למעשה, זה משהו אחר.

<נירה רכלבסקי: בהתחלה הם עדיין לא נאשמים.

<נירה רכלבסקי: הנטייה שלכם היא לכתוב נאשמים.

יעקב מרגי: כן.

יעקב מרגי: נאשמים.

<חגית לרנאו: התיקונים לכל האורך משתמשים במילה נאשם.

<חגית לרנאו: יכול להיות שבסעיף הזה אולי ראוי לכתוב נאשם אבל ביתר הסעיפים, בכל הדיונים של הוועדות הפסיכיאטריות, הם בוודאי לא נאשמים וכרגע אין כתב אישום.

<עינת גדעוני: אנחנו רצינו להיות עקביים לאורך כל התיקון.

<עינת גדעוני: מכיוון שמדובר בחולים אמנם אבל שביצעו עבירות, אנחנו אמרנו לאורך כל התיקון הם יהיו נאשמים, למעט במקומות בהם הסעיף עצמו היה.

יעקב מרגי: אני מבין את הרציונל המשפטי.

יעקב מרגי: הם נמצאים כרגע במסגרת מסוימת בגין אותה עבירה.

יעקב מרגי: ברגע שיצאו ממנה, הם ממילא לא זה ולא זה.

יעקב מרגי: כרגע הם שם.

יעקב מרגי: אני לא הייתי פותח דיון על זה.

יעקב מרגי: נקודה.

יעקב מרגי: אני מתקדם.

<נירה רכלבסקי: חייבים לציין שהוגש נגדם במקור כתב אישום.

יעקב מרגי: הלאה.

יעקב מרגי: חבל על הזמן.

יעקב מרגי: רוצים להתקדם.

יעקב מרגי: אנחנו נצביע על סעיף 4.

יעקב מרגי: בעד – פה אחד

יעקב מרגי: סעיף 4 אושר פה אחד.

<נירה רכלבסקי: סעיף 5.

<נירה רכלבסקי: הסעיף הקטן שהוצבע עליו הוא סעיף קטן (1), (3) ו-(4).

<נירה רכלבסקי: אני אקריא את סעיף קטן (2) אלא אם כן תבקש ממני לקרוא את הכול.

יעקב מרגי: לא.

יעקב מרגי: אם זה הוקרא והוצבע, אין סיבה לקרוא שוב.

<נירה רכלבסקי: 5.

<נירה רכלבסקי: תיקון סעיף 28 (2) אחרי סעיף קטן (ב) יבוא: "(ב1) הוועדה תחליט על שחרורו של חולה אם מצאה כי אין עוד הצדקה להמשך אשפוזו נוכחי מצבו הנפשי ומידת המסוכנות הנשקפת ממנו, בשים לב למצבו הנפשי".

<נירה רכלבסקי: (ב2) בדיון לפי סעיף זה, תשקול הוועדה בין היתר את השיקולים הבאים: סיכויי שיקומו של החולה והתנאים לכך ובכל זה הטיפול הדרוש לשיקומו והפרוגנוזה לגביו, נסיבות העבירה שבשלה ניתן צו האשפוז או הטיפול המרפאתי, עברו הפלילי של החולה ומשך הזמן שחלף מאז תחילת האשפוז או הטיפול המרפאתי.

יעקב מרגי: יש התייחסויות לסעיף או שיש הסכמה?

אברהם מיכאלי: למה משתמשים במילה פרוגנוזה?

<נירה רכלבסקי: הנסחית תכריע.

אברהם מיכאלי: אני לא רוצה לנסח באנגלית.

אברהם מיכאלי: אני רוצה נוסח בעברית.

<נירה רכלבסקי: יש מילה שנקראת צחות או זכות בחוק זכויות החולה.

<נירה רכלבסקי: אני מניחה שנשתמש בה.

<חגית לרנאו: זה לא נתפס.

<נירה רכלבסקי: בדיוק.

אברהם מיכאלי: לפחות נכתוב את שתיהן.

יעקב מרגי: אחת מהן תהיה בסוגריים.

יעקב מרגי: תודה.

<נירה רכלבסקי: אנחנו עוברים לסעיף 6.

<נירה רכלבסקי: לסעיף 6 הוגשה רביזיה וכאן אנחנו מגיעים ללב הדיון היום.

<נירה רכלבסקי: הוספתי כאן בסעיף 28א(א)(3).

<נירה רכלבסקי: התבקשנו בישיבה הקודמת לשקול הוספת חבר ועדה לוועדה המיוחדת שדנה כאמור בנאשמים ברצח או ניסיון לרצח.

<נירה רכלבסקי: חבר ועדה נוסף שאמור לתת איזשהו אספקט.

יעקב מרגי: בישיבה הקודמת דיברו על קרימינולוג קליני.

<נירה רכלבסקי: נכון.

<נירה רכלבסקי: היה על השולחן גם קרימינולוג קליני וגם עובד סוציאלי קליני או פסיכולוג קליני.

<נירה רכלבסקי: אני חושבת שאת זה אולי כן נפתח לדיון קצר כדי שיישמעו העמדות של הצדדים השונים.

<נירה רכלבסקי: אני מבינה שיש גם איזושהי הסכמה של משרד הבריאות, הסנגוריה וגם נציגי הארגונים ואיגוד הקרימינולוגים שנמצא כאן.

יעקב מרגי: על מה הסכמתם?

<חגית לרנאו: נאמר לנו שהנוסח השתנה מהנוסח של אתמול בערב להיום.

<חגית לרנאו: השאלה על איזה נוסח מדברים.

<נירה רכלבסקי: כרגע כתוב בנוסח: "קרימינולוג קליני בעל ותק של עשר שנים ובעל ניסיון בהערכת מסוכנות ובעבודה עם נאשמים חולי נפש".

<רוני בנצור: אני יושבת ראש האגודה לקרימינולוגים קליניים.

יעקב מרגי: כמה קרימינולוגים קליניים יש בארץ?

<רוני בנצור: כ-150, אבל אנחנו מדברים על אנשים שבכל זאת יש להם ניסיון בעבודה עם חולי נפש.

<רוני בנצור: הייתה הסכמה שהרכב הוועדה יהיה שלושה אנשים.

<רוני בנצור: כלומר, לא נוסיף אלא במקום אחד מהפסיכיאטרים – יושב כאן גם דוקטור אריה באואר מהפסיכיאטריה המשפטית – אחד יהיה פסיכיאטר, אחד קרימינולוג קליני ולגבי הוותק גם הגענו לכך שאין צורך בעשר שנים של ותק.

יעקב מרגי: כי אין הרבה בנמצא.

<רוני בנצור: כי אין הרבה.

יעקב מרגי: לא סתם שאלתי למה.

יעקב מרגי: אמרו לי שאין הרבה.

<רוני בנצור: אני עשיתי שיעורים ובדקתי בשטח.

<רוני בנצור: מצאתי כ-15 אנשים שיש להם ניסיון, הם קרימינולוגים קליניים.

<רוני בנצור: אני מסתכלת על מספר הוועדות שצפויות להיות.

יעקב מרגי: אם אפשר להוריד את הניסיון, לא עשינו כלום ולא תיקנו כלום.

יעקב מרגי: ניסיון בטיפול בחולי נפש.

<רוני בנצור: נכון.

<נירה רכלבסקי: אפשר לכתוב חמש שנים במקום עשר שנים.

<אריה באואר: אני מנהל המחלקה לפסיכיאטריה משפטית במשרד הבריאות.

יעקב מרגי: הגעתם להסכמה?

<אריה באואר: כן.

<אריה באואר: אני רוצה לדבר על שתי נקודות.

<אריה באואר: באמת אין שום סיבה שיהיה לו ניסיון של עשר שנים ואנחנו בהחלט מסתפקים, כמו שהיושב ראש אמר, באיזשהו ניסיון בתחום הזה של טיפול בחולי נפש ואין שום סיבה וצורך בעשר שנים.

<אריה באואר: זה גם לאור העובדה שאין הרבה קרימינולוגים קליניים בתחום הזה כך שיותר ויותר יקשה עלינו למצוא קרימינולוגים קליניים שעומדים בתנאי הזה.

<אריה באואר: הנקודה השנייה שאני חושב שמאוד חשוב לומר אותה.

<אריה באואר: אנחנו עומדים על זה או יותר נכון מבקשים שבאמת ייכתב שזה רק שלושה חברי ועדה ולא ארבעה חברי ועדה.

<אריה באואר: זאת אומרת, הקרימינולוג הקליני יבוא במקום אחד מהפסיכיאטרים.

יעקב מרגי: אין לכם בעיה עם זה מבחינה מקצועית.

<אריה באואר: לא.

<אריה באואר: להפך.

<אריה באואר: אנחנו חושבים שמיותר שיהיו שני פסיכיאטרים אלא מספיק פסיכיאטר אחד.

<אריה באואר: על זה נוסיף ונאמר שאנחנו גם חושבים שהוא לא צרים להיות דווקא עובד מדינה.

<אריה באואר: אין שום סיבה שהוא יהיה עובד מדינה.

<אריה באואר: שיהיה פסיכיאטרי אחד גם אם הוא לא עובד מדינה.

יעקב מרגי: לא הגבלנו בכך שהוא יהיה עובד מדינה.

<אריה באואר: דיברנו על כך שהוא יהיה עובד מדינה.

<נירה רכלבסקי: בדרך כלל יש פסיכיאטר אחד שהוא עובד מדינה ואחד שהוא לא עובד מדינה.

<נירה רכלבסקי: אפשר לכתוב פשוט פסיכיאטר עם ניסיון של עשר שנים.

<שרונה עבר הדני: אני מצטרפת ומחדדת את הדברים של דוקטור אריה באואר.

<שרונה עבר הדני: ראש שירותי בריאות הנפש – בהמשך לדיון הקודם, אז עלתה ההצעה – דנה בעניין והביעה את עמדתה המקצועית שהיא תומכת ברעיון של שילוב קרימינולוג קליני בוועדה המיוחדת.

<שרונה עבר הדני: החשש של ראש השירות, וזה חשש שמתחבר לחשש שהצגתי בפני הוועדה הזאת בדיון קודם, גם כך אנחנו חוששים שנתקשה לאייש ולכנס את הוועדות האלה.

<שרונה עבר הדני: אם אנחנו מוסיפים חבר שכרגע הוא מצרך נדיר – ואולי בעוד כמה שנים יהיו לנו יותר - - -

<רוני בנצור: הוא לא כל כך נדיר.

<שרונה עבר הדני: אם את אומרת שיש לי פול פוטנציאלי של 15 אנשים שמתאימים, מתוכם חלק לא יוכלו לדון מפני שהם מטפלים בעצמם, כי הם נמצאים במחלקות המשפטיות.

<שרונה עבר הדני: עדיין אנחנו חוששים שנתקשה לאייש את הוועדות ולכן אנחנו מבקשים שהחבר הזה יהיה חבר חלופי.

יעקב מרגי: אם אנחנו מורידים ותק ומורידים את זה שהוא עובד מדינה, זה יקל.

<שרונה עבר הדני: זה בוודאי מקל.

יעקב מרגי: הוא יכול לבוא במקום אחד הפסיכיאטרים.

<שרונה עבר הדני: אבל אם אנחנו לא מצליחים למצוא מוטב שהוא קרימינולוג, שהמוטב החלופי של שני פסיכיאטרים יישאר מוטב חוקי.

יעקב מרגי: את רוצה לומר לי שזה יהיה רק במידת האפשר קרימינולוג.

<שרונה עבר הדני: בדיוק.

יעקב מרגי: במידת האפשר, לימדו אותי דווקא המשפטנים שזה כמו לא לאשר שום דבר.

יעקב מרגי: אני לא צריך חיזוקים.

יעקב מרגי: אנחנו רוצים להתקדם כי אנחנו יכולים לא לאשר את החוק והוא לא יודפס ולא יוצבע.

<שרון פרימור: אני יועצת משפטית בארגון בזכות.

<שרון פרימור: הנושא של קרימינולוג בוועדה, נותן את נקודת המבט של מסוכנות וסיכון וזאת נקודת מבט חשובה אבל נקודת מבט שחסרה כאן היא נקודת מבט של איש מקצוע מתחום השיקום.

<שרון פרימור: אל מול הוועדה יש איזה אופציות שיקומיות יש בקהילה.

<שרון פרימור: הפסיכיאטרים, ואני אומרת את זה מתוך הניסיון, יודעים מה שקורה לגבי מצבו של האדם בתוך בית החולים וזאת נקודת ההסתכלות.

יעקב מרגי: אחד לא מספיק?

<שרון פרימור: אני מדברת על בנוסף.

<שרון פרימור: אני רוצה להציע משהו נוסף.

<שרון פרימור: הגורם היחיד שיכול לתת את הפרספקטיבה לגבי חלופות שיקומיות שיש בקהילה שעומדות בפני האדם, הוא איש מקצוע שזה או פסיכולוג או עובד סוציאלי עם תחום התמקצעות של שיקום.

יעקב מרגי: מה ההרכב של הוועדה היום?

<שרון אדרי: משפטן ושני פסיכיאטרים.

יעקב מרגי: בהצעה יש משפטן ושני פסיכיאטרים.

יעקב מרגי: מה את רוצה להציע.

<שרון פרימור: איש טיפול מתחום השיקום.

<שרון פרימור: זאת התמקצעות אמיתית.

<שרון פרימור: אני לא כאן מטעם גילדה מקצועית.

יעקב מרגי: ברור לי.

<שרון פרימור: זאת נקודת מבט שחסרה כאן.

יעקב מרגי: הרציונל שלך מובן ומתבקש אלא בצוק העתים אנחנו יודעים מה הקושי שיש למשרד להתחייב לממן את הוועדה הזאת ולאייש אותה.

<שרון פרימור: לא מדובר ב-15 אנשים.

<שרון פרימור: זה מערך של מאות אנשים.

יעקב מרגי: אין ספק שהחוק הזה מהווה פריצת דרך.

יעקב מרגי: זה חוק שהרבה מגיע גם לארגונים וגם לפתיחות של משרד המשפטים ושל משרד הבריאות בקטע הזה ולסנגוריה הציבורית כדי להביא את החוק הזה.

יעקב מרגי: יכול להיות שהוא לא הכי מושלם.

יעקב מרגי: השאלה, אם אני עכשיו פותח ומכניס עוד פונקציה, אין חוק.

יעקב מרגי: לכן תשאירי לנו משהו לעשות בקדנציה הבאה.

יעקב מרגי: בואו נתקדם.

יעקב מרגי: את מקבלת את העצה שלי?

יעקב מרגי: אין ברירה כי אם לא, אין חוק.

יעקב מרגי: משרד המשפטים, בבקשה.

<עינת גדעוני: בעניין הזה אני רוצה לומר שיש מענה.

<עינת גדעוני: אמנם לא בהקשר של הרכב הוועדה אבל 28ג(ד) אומר שלשם קבלת החלטה בדבר שחרור ומתן חופשה לפי סעיף זה, רשאית ועדה מיוחדת להורות למנהל להגיש לה חוות דעת על תכנית לטיפול בנאשם ולשיקומו.

<עינת גדעוני: זה אומר שההיבט הזה כן נבחן וכן נשקל על ידי הוועדה.

<נירה רכלבסקי: אז זה מתבקש ממנכ"ל משרד הבריאות שמפנה את זה.

<עינת גדעוני: יש חוות דעת וההיבט הזה כן נלקח בחשבון.

<עינת גדעוני: לגבי פסיכיאטר.

<עינת גדעוני: אם זה פסיכיאטר אחד, אנחנו חושבים שכן יש ערך לזה שזה יהיה פסיכיאטר מהמדינה בכל זאת.

יעקב מרגי: אנחנו נאזן בין כולם.

יעקב מרגי: את יכולה לשכנע אותי למה דווקא פסיכיאטר מהמדינה?

<עינת גדעוני: כי פסיכיאטר מהמדינה הוא בעצמו עובד בבית החולים והוא בקשר יום יומי עם החולים.

<עינת גדעוני: הוא מורגל בעריכת הבדיקות האלה וגם יש משהו בזה שהוא עובד ציבור ושבכל זאת יהיה בוועדה נציג שהוא מטעם הציבור.

יעקב מרגי: בגדול זה נכון.

יעקב מרגי: אם משרד הבריאות דווקא ירצה להזמין שירותים מפסיכיאטר בגלל צוק העתים?

יעקב מרגי: למה שאני אגביל אותו?

יעקב מרגי: גם ביועצים משפטיים לפעמים עושים מיקור חוץ.

<נירה רכלבסקי: אין שם מצוקה.

<נירה רכלבסקי: זה גם ממילא מתוך רשימה שהשר עורך.

יעקב מרגי: לא הייתי רוצה להגביל כי אחר כך לא תקום ועדה.

יעקב מרגי: תם הדיון.

יעקב מרגי: סיכמנו.

<נירה רכלבסקי: אני מקריאה עכשיו את הסעיף.

יעקב מרגי: לפי מה שסיכמנו.

<נירה רכלבסקי: לפי מה שסיכמנו.

<נירה רכלבסקי: אני כבר לא זוכרת מה הקראתי ולכן אני אקריא את הכול.

<נירה רכלבסקי: 6.

<נירה רכלבסקי: הוספת סעיפים 28א עד 28ו אחרי סעיף 28 לחוק העיקרי יבוא: "28א.

<נירה רכלבסקי: ועדה פסיכיאטרית מיוחדת השר ימנה ועדה פסיכיאטרית מיוחדת, אחת או יותר (בחוק זה – ועדה מיוחדת) ואלה חבריה: שופט מחוזי בדימוס שימונה מתוך רשימה שערך שר המשפטים לאחר התייעצות עם נשיא בית המשפט העליון, והוא יהיה היושב ראש.

יעקב מרגי: זה המשפטן.

<נירה רכלבסקי: פסיכיאטר בעל ניסיון של עשר שנים לפחות בתחום הפסיכיאטריה ושאינו הפסיכיאטר המחוזי או סגנו, מתוך רשימה שערך השר בהתייעצות עם ראש שירותי בריאות הנפש.

<עינת גדעוני: השאלה אם לא לומר בעל ותק מינימלי נמוך מעשר שנים.

יעקב מרגי: למה להיכנס לזה?

יעקב מרגי: ואם לא תמצאי אחד שיש לו ותק של חמש שנים אלא של ארבע וחצי שנים?

יעקב מרגי: אם הוא טיפל פעם אחת, זה לא ניסיון.

<נירה רכלבסקי: אנחנו נצטרך להוסיף מתוך רשימה שערך השר בהתייעצות.

<נירה רכלבסקי: השאלה אם כאן זאת התייעצות עם איגוד הקרימינולוגים.

<נירה רכלבסקי: עם מי אנחנו מתייעצים כאן?

יעקב מרגי: עם ראש שירותי בריאות הנפש.

<שרונה עבר הדני: בתחום הקרימינולוגיה, שוב, זה מקצוע עדיין צעיר, אין לנו ראש תחום בעניין הזה.

<שרונה עבר הדני: ראש שירותי בריאות הנפש.

<נירה רכלבסקי: ראש שירותי בריאות הנפש מכיר את הקרימינולוגים שעובדים בבתי חולים ממשלתיים ולא את מי שעובד במסגרת אחרת.

יעקב מרגי: בסדר.

יעקב מרגי: הוא יתייעץ.

<נירה רכלבסקי: אנחנו מוותרים לגמרי על הוותק?

יעקב מרגי: לא.

יעקב מרגי: אנחנו כותבים בעל ניסיון בהערכת מסוכנות ובעבודה עם נאשמים חולי נפש.

יעקב מרגי: מתוך רשימה שערך השר בהתייעצות עם ראש שירותי בריאות הנפש.

<נירה רכלבסקי: תקופת הכהונה של חברי ועדה מיוחדת ושל יושב ראש ועדה מיוחדת תהיה שלוש שנים, וניתן לשוב ולמנותם לתקופות כהונה נוספות, בדרך שבה התמנו.

<נירה רכלבסקי: כבר הצביעו על הסעיף.

<נירה רכלבסקי: למעשה כל הסעיף הזה הוצבע למעט מה שהקראתי עד עתה.

יעקב מרגי: אנחנו נצביע על כל סעיף 5 ו-6 מאחר והוצבע על חלק מסעיף 5 ועל חלקו לא.

יעקב מרגי: אני מצביע שוב על כל סעיף 5 ו-6.

<נירה רכלבסקי: אני הוספתי תיקון אחד קטן.

<נירה רכלבסקי: פספסתם משהו בסעיף 28, סעיף קטן (ד).

<נירה רכלבסקי: הסעיפים שחלים בשינויים המחויבים – גם סעיף 28 אלא אם כן הוספתם אותו בפעם הקודמת.

<עינת גדעוני: הוספנו בפעם הקודמת.

<עינת גדעוני: זה כבר הופיע בנוסח.

<עינת גדעוני: צריך להוריד שם את הסיפה.

<נירה רכלבסקי: נכון.

<נירה רכלבסקי: זה משהו שבכל מקרה היה נכנס לרביזיה כי הוא לא הוצבע.

<עדנה טנא: כשם שבסעיף (1) ו-(2) נדרש ניסיון, עצם העובדה שמדובר בשופט מחוזי בדימוס וגם לעניין שני הפסיכיאטרים בעלי ותק של עשר שנים, ראוי גם שהקרימינולוג יהיה בעל ניסיון.

<עדנה טנא: לא להגיד שהוא בעל ניסיון אפילו של חמש שנים, בעיני זה לא ראוי כי יש משמעות לצורך הערכת מסוכנות שלקרימינולוג יהיה ניסיון ולא בתיק אחד ולא בשניים.

יעקב מרגי: אמרנו בעל ניסיון בטיפול.

<עדנה טנא: של עשר שנים לפחות.

<עינת גדעוני: שיהיה איזון בין חברי הוועדה.

<עינת גדעוני: שלא יהיה עשר שנים לגבי פסיכיאטר וקרימינולוג יהיה בלי ותק.

יעקב מרגי: אין בעיה.

יעקב מרגי: השאלה מה המצאי.

<רוני בנצור: אפשר לקבוע תקופה של שלוש שנים שנראית לי סבירה.

<רוני בנצור: אני מקבלת את ההערה שיש בה טעם.

<רוני בנצור: אני חושבת שצריך להתחשב במצב בשטח ובמצב בשטח יש לנו פול של אנשים.

יעקב מרגי: שלוש שנים זה סביר?

יעקב מרגי: אני מכריע שלוש שנים ומצביע על זה כך.

<נירה רכלבסקי: בעל ניסיון של שלוש שנים?

<עינת גדעוני: לא.

<עינת גדעוני: בעל ותק של שלוש שנים.

יעקב מרגי: בעל ותק של שלוש שנים ובעל ניסיון בהערכת מסוכנות.

<חגית לרנאו: כל פעם אתם מקריאים משהו אחר וצריך לשים לב.

<חגית לרנאו: כאן כתוב הכשרה מוכרת בהערכת מסוכנות.

<עינת גדעוני: לא.

<עינת גדעוני: זה נוסח ישן.

<עינת גדעוני: זה לא מה שמונח על השולחן.

<נירה רכלבסקי: אם כן, הנוסח יהיה: קרימינולוג קליני בעל ותק של שלוש שנים ובעל ניסיון בהערכת מסוכנות ובעבודה עם נאשמים חולי נפש.

יעקב מרגי: בסדר.

יעקב מרגי: תודה רבה על התיקון.

יעקב מרגי: אני מצביע על אישור כל הסעיפים 5 ו-6 כפי שהוקרא גם אז וגם היום.

יעקב מרגי: מי בעד?

יעקב מרגי: בעד – פה אחד

יעקב מרגי: סעיפים 5 ו-6 אושרו פה אחד.

<נירה רכלבסקי: סעיף 28ב, אני מקריאה אותו שוב כי בספק אצלי אם הוא הוצבע או לא הוצבע בישיבה הקודמת ואני רוצה להסיר ספק.

<נירה רכלבסקי: 28ב.

<נירה רכלבסקי: נוכחות בדיון בוועדה מיוחדת והשמעת טענות בא כוח היועץ המשפטי לממשלה יהיה נוכח בדיון של ועדה מיוחדת וישמיע את טענותיו לפניה.

<נירה רכלבסקי: נפגע עבירה שביקש שתימסר לו הודעה על מועד הדיון בוועדה מיוחדת, כאמור בפרט 9 לתוספת הרביעית של חוק נפגעי עבירה, יהיה רשאי להביא את עמדתו בכתב לפני הוועדה, ואולם הוא לא יהיה רשאי לעיין במידע רפואי של הנאשם.

<נירה רכלבסקי: לעניין זה - "חוק זכויות נפגעי עבירה" – חוק זכויות נפגעי עבירה, התשס"א-2001.

<נירה רכלבסקי: "נפגע עבירה" – כהגדרתו בסעיף 2 לחוק זכויות נפגעי עבירה.

<רותי אלדר: הייתי רוצה להעיר כאן הערה קטנה.

<רותי אלדר: בישיבה הקודמת הערתי על זה.

<נירה רכלבסקי: נכון, אבל אחרי שהראיתי לחבר הכנסת כץ את חוק שחרור ממאסר, הוא ראה שאין בעצם שום נוכחות דומה.

<רותי אלדר: לא נוכחות.

<רותי אלדר: ביקשתי עיקרי המלצות של נפגע העבירה, שהוא ידע.

<נירה רכלבסקי: אלה דברים שהוועדה לא אישרה להכניס.

<נירה רכלבסקי: זה דבר שנדון והוועדה החליטה לא להכניס את זה.

<נירה רכלבסקי: היה כאן דיון לא קצר.

<רותי אלדר: בסופו של דבר לא הצביעו.

<רותי אלדר: לכן רציתי להעיר את זה שוב.

יעקב מרגי: הערת.

יעקב מרגי: אני מבין את הצורך עליו דיברנו כבר בדיון הקודם.

יעקב מרגי: אני לא פותח את זה ומצביע על הסעיף כפי שהוא.

<עינת גדעוני: בסעיף הקודם, אני לא בטוחה שהקראתם מתוך רשימה שערך.

<עינת גדעוני: אמרנו שנוסיף את זה.

<נירה רכלבסקי: כן.

יעקב מרגי: כן.

יעקב מרגי: אמרנו.

<נירה רכלבסקי: אפשר להצביע על 28ב.

יעקב מרגי: נסיים את כל ה-28 ואחר כך נצביע.

<נירה רכלבסקי: 28ג.

<נירה רכלבסקי: סמכויות ועדה מיוחדת הסעיף הוצבע.

<חגית לרנאו: אם אפשר להעיר על הסעיף הזה, זה סעיף קלאסי שכתוב נאשם וצריך להיות כתוב חולה.

<חגית לרנאו: זה ברור לגמרי.

<חגית לרנאו: כל הסעיף משתמש במילה נאשם כשזה מתייחס גם לכאלה שלא כשירים לעמוד לדין וגם לכאלה שלא הייתה להם אחריות.

יעקב מרגי: כל עוד הוא במטריה הזאת של החוק הזה – הוא נאשם.

יעקב מרגי: זאת ההסתכלות של משרד המשפטים.

יעקב מרגי: אני נצמד אליה.

יעקב מרגי: אני לא פותח את הדין.

<חגית לרנאו: אבל הצבענו עליה בהקשר של הסעיף הקודם שזה אולי היה הגיוני?

יעקב מרגי: הייתה הבהרה של משרד המשפטים והודעתי כבר אז שאני מבין את הרציונל ומקבל אותו.

יעקב מרגי: אני לא מבין למה ההתעקשות שלך.

יעקב מרגי: זה משנה את הסטטוס שלו מבחינה משפטית?

<חגית לרנאו: בוודאי.

<חגית לרנאו: נאשם הוא מי שיש נגדו כתב אישום.

<חגית לרנאו: אין משמעות אחרת למילה נאשם.

<חגית לרנאו: יש כאן בקבוצה הזאת גם אנשים – ומשרד המשפטים אמר קודם לא, אבל זה מתייחס רק לאנשים שמבקשים חידוש הליכים לגביהם - שהם יותר נדונים מנאשמים.

<חגית לרנאו: הם לא נאשמים.

<חגית לרנאו: כתב האישום בוטל כי הוחלט שהם לא כשירים לעמוד לדין או שהוחלט שהם לא היו אחראים בעת ביצוע העבירה.

<חגית לרנאו: לעולם לא יחדשו נגדם הליכים.

<חגית לרנאו: אין כתב אישום.

<חגית לרנאו: נאשם זאת מילה של מי שלגביו יש הליכים משפטים בהיותו נאשם.

<חגית לרנאו: אי אפשר להתייחס לאנשים האלה כאל נאשמים למרות שאין הליכים משפטיים.

יעקב מרגי: מיותר לחזור על הדברים.

יעקב מרגי: הבנתי.

יעקב מרגי: משרד הבריאות.

<שרונה עבר הדני: אני מתייחסת להרמוניה של החוק עצמו.

<שרונה עבר הדני: סעיף 28 שמדבר על ועדות רגילות, שם יש לנו אנסים וסוחרי סמים ושאר עבריינים מאוד מאוד מבוקשים, סעיף 28 שמדבר על הוועדות הרגילות נוקט בלשון חולה.

<שרונה עבר הדני: אני חושבת שמבחינת האחידות החקיקתית, גם בוועדה המיוחדת, בשלב של דיון בוועדה, זה חולה אבל זה עניין של נוסח בסופו של דבר.

אברהם מיכאלי: יש גם הגיון, חוץ מנוסח.

אברהם מיכאלי: כמו שחגית אומרת, זה הגיוני.

יעקב מרגי: כמו ששאלתי את הסנגוריה, את חגית, אני שואל אותך האם זה משנה משהו מהסטטוס שלו, אם נשנה עכשיו הפוך ונהפוך את זה?

<עינת גדעוני: לא.

<עינת גדעוני: אנחנו רוצים להיות עקביים לכל אורך החקיקה.

אברהם מיכאלי: אבל עקבי זה לא בלי הגיון.

<חגית לרנאו: עקבי זה יחסית לחוק הקיים.

אברהם מיכאלי: אם אדם חולה והוא בסטטוס של נבחן כחולה, הוא לא נאשם.

<עינת גדעוני: הוא גם נאשם כי הוא ביצע עבירה.

אברהם מיכאלי: אבל בינתיים עיכבו את כתב האישום.

<חגית לרנאו: תקראי לו עבריין אם את רוצה, אבל הוא לא נאשם.

<חגית לרנאו: הוא בוודאי לא נאשם.

<חגית לרנאו: הוא גם לא נדון.

<חגית לרנאו: את לא יכולה לקרוא לו נאשם אם אין הליכים.

<רוני בנצור: גם בסעיף הזה מדובר הן על חולים שנמצאו לא כשירים לעמוד לדין והם עדיין יכולים לחזור לבית המשפט והם בגדר נאשמים.

<רוני בנצור: אולי אפשר לכתוב נאשם או חולה.

<עינת גדעוני: אם זה משהו עקרוני, אפשר.

יעקב מרגי: בסדר.

יעקב מרגי: איפה זה בא לידי ביטוי?

<נירה רכלבסקי: אנחנו נראה איך מכניסים את זה לנוסח, אם אנחנו קובעים הגדרה כזאת בתחילת החוק או בתחילת הסעיף.

<עינת גדעוני: לא צריך הגדרה.

יעקב מרגי: בסדר.

יעקב מרגי: יש הסכמה.

<נירה רכלבסקי: כאמור, בסעיף 28ג, סעיף קטן (א) הוצבע, אבל בכפוף לשינוי הזה של נאשם או חולה.

<נירה רכלבסקי: תנאים לפי סעיף קטן (א) (להלן – תנאי שחרור ופיקוח) - יוטלו על הנאשם על מנת למנוע סכנה לשלום הציבור על רקע מצבו הנפשי לרבות באמצעות הבטחת הטיפול בו, ויכול שיכללו, בין השאר, חיוב של הנאשם להתייצב לבדיקה פסיכיאטרית או לקבל טיפול במקום שקבעה הוועדה, או תנאים לעניין מקום מגוריו.

<נירה רכלבסקי: בסעיף זה, "תנאים לעניין מקום מגורים" – לרבות הגבלתו מלגור במקום מסוים או בסמוך לו או מגורים במסגרת אשר תיתן מענה לצרכיו הרפואיים בכל הנוגע למצבו הנפשי, כפי שתקבע הוועדה.

<נירה רכלבסקי: יעמדו בתוקפם לתקופה שתקבע הוועדה אשר לא תעלה על שנה, ואולם רשאית הוועדה להאריך את התקופה האמורה לתקופות נוספות שכל אחת מהן לא תעלה על שישה חודשים, ובלבד שסך כל התקופות, לרבות תקופת האשפוז או הטיפול המרפאתי, לא יעלה על תקופת האשפוז או הטיפול המרבית כאמור בסעיף 15(ד1).

<נירה רכלבסקי: ועדה מיוחדת תאשר לנאשם חופשה לפי סעיף זה, רק אם סברה כי חל במצבו הנפשי של הנאשם שינוי יסודי, בסיסי רציף, לאורך זמן, וכי יש בו בשים לב לתנאים אותם מוסמכת להטיל הוועדה כאמור בסעיף 28ג(ב) כדי לשלול ברמת ודאות גבוהה את מסוכנותו של הנאשם לשלום הציבור, לאנשים מסוימים או לעצמו.

<נירה רכלבסקי: לשם קבלת החלטה בדבר שחרור או מתן חופשה לפי סעיף זה, רשאית ועדה מיוחדת להורות למנהל להגיש לה חוות דעת או תכנית לטיפול בנאשם ולשיקומו, ובהחלטה לעניין מתן חופשה – גם חוות דעת לגבי הצורך בפיקוח על הנאשם בתקופת היותו בחופשה ודרכי הפיקוח הנדרשות.

<נירה רכלבסקי: סעיף (ד) כבר הוצבע.

<נירה רכלבסקי: 29ד.

<נירה רכלבסקי: הפרת תנאי שחרור ופיקוח שקבעה ועדה מיוחדת הפר נאשם תנאי מתנאי השחרור והפיקוח שקבעה לגביו ועדה מיוחדת, רשאית הוועדה לשנות או לבטל את תנאי השחרור והפיקוח ואף להורות על אשפוזו של הנאשם אם היא סבורה שלא ניתן להבטיח את הטיפול בו שלא בתנאי אשפוז ושהוא עלול לסכן את זולתו.

<נירה רכלבסקי: לא תקבל הוועדה החלטה כאמור, אלא לאחר שקיימה דיון שאליו יוזמן הנאשם ובא כוחו.

<נירה רכלבסקי: לא התייצב הנאשם, רשאית הוועדה להורות על התייצבותו לדיון נוסף, ואם לא התייצב – רשאית היא לקבל החלטה בהיעדרו.

<נירה רכלבסקי: נודע לפסיכיאטר המחוזי כי נאשם הפר תנאי מתנאי השחרור והפיקוח כאמור בסעיף קטן (א), רשאי הוא - לזמן את הנאשם לבדיקה כפויה מיוחדת מטעמו, אף אם לא התמלאו בנאשם התנאים המנויים בסעיפים 6 או 7, ולהורות על אשפוזו של הנאשם לתקופה שלא תעלה על 48 שעות, אם הדבר דרוש לצורך עריכת הבדיקה, נוכח מצבו הנפשי והסיכון הצפוי ממנו.

<נירה רכלבסקי: לאשפזו לתקופה שלא תעלה על 48 שעות, לצורך הבטחת התייצבותו לפני ועדה מיוחדת.

<נירה רכלבסקי: (ב1) הפסיכיאטר המחוזי ימסור לוועדה המיוחדת עדכון לגבי פעולות שנקט לפי סעיף קטן זה.

<נירה רכלבסקי: לעניין סעיף קטן (ב), לא יבואו במניין השעות, שבתות ומועדי ישראל המפורטים בסעיף 18א(א) לפקודת סדרי השלטון והמשפט, התש"ח-1948.

<נירה רכלבסקי: שר המשפטים, בהסכמת שר הבריאות, רשי להתקין תקנות לעניין סעיף זה, ובכלל זה לעניין דרכי הבאת נאשם לפני ועדה מיוחדת ולעניין דרכי הדיווח לפסיכיאטר המחוזי ולוועדה על הפרה של תנאי שחרור ופיקוח.

<נירה רכלבסקי: סעיפים קטנים (ג) ו-(ד) – הוצבעו.

<נירה רכלבסקי: 28ה.

<נירה רכלבסקי: עיון חוזר בהחלטות ועדה מיוחדת הסעיף הוצבע.

<נירה רכלבסקי: 28ו.

<נירה רכלבסקי: נאשם ברצח או בניסיון לרצח שהועמד לדין לאחר שחרור נאשם כאמור בסעיף 28א(ד), אשר הועמד לדין לאחר שחרורו לפי הוראות סעיף 21, לא תהא הוועדה המיוחדת מוסמכת עוד לדון בעניינו ותנאי שחרור ופיקוח שקבעה לגביו לא יחלו עוד, ואולם בהחלטות לפי חוק המעצרים ישקול בית המשפט, בין השאר, גם את החלטות הוועדה המיוחדת שניתנו לגבי הנאשם וכל חומר נוסף הנוגע לעניין.

אברהם מיכאלי: אם יש שינוי בנסיבות?

<חגית לרנאו: אפשר לבקש בקשה לעיון חוזר.

אברהם מיכאלי: זאת ההנחה הכללית.

<חגית לרנאו: זה לפי חוק המעצרים.

יעקב מרגי: אני מצביע על כל סעיף 28.

<נירה רכלבסקי: שהוא בעצם סעיף 6 להצעת החוק.

<רותי אלדר: אני מודאגת מהסעיף שפסיכיאטר המחוזי רשאי להורות על אשפוז ל-48 שעות.

יעקב מרגי: תצביעי על הסעיף.

<רותי אלדר: סעיף 28ד(ב).

יעקב מרגי: נודע לפסיכיאטר המחוזי כי נאשם הפר תנאי מתנאי השחרור וכולי.

<שרונה עבר הדני: החשש שלי הוא שאם תוך 48 שעות אנחנו לא מצליחים לכנס את הוועדה המיוחדת, הייתי רוצה לאפשר לוועדה רגילה לדון בעניינו של אדם.

<שרונה עבר הדני: אנחנו מאשפזים כאן אשפוז כפוי של אדם ששוחרר על ידי ועדה קודמת בגלל אי התייצבות.

<שרונה עבר הדני: אני חושבת שחיוני שתהיה בקרה על האשפוז הזה בטווח הזה.

<שרונה עבר הדני: אם לא מצליחים לכנס את הוועדה הזאת, שוועדה רגילה תוסמך לדון.

יעקב מרגי: את לא סמכת על הפסיכיאטר המחוזי?

<שרונה עבר הדני: אני סומכת על הפסיכיאטר המחוזי.

אברהם מיכאלי: אני לא.

<שרונה עבר הדני: אבל 48 שעות, מה קורה אם לא מצליחים לכנס ועדה מיוחדת?

יעקב מרגי: הסנגוריה.

<חגית לרנאו: הוא מזמן אותו לבדיקה כפויה ואם הוא לא בא, הוא קובע מועד לוועדה.

<שרונה עבר הדני: רציתי להציע שאם תוך 48 שעות לא ניתן להביא אותו בפני ועדה מיוחדת, יובא לפחות לפני ועדה רגילה.

<שרונה עבר הדני: מפריע לי כאן שמי שאושפז מטעמים סמי משפטיים, כדי להבטיח התייצבות בפני ועדה, ואם הוועדה לא מתכנסת תוך 48 שעות?

<שרונה עבר הדני: אלא אם כן כמו שחגית אומרת, הוא יקבע את מועד האשפוז שלו שיתאים לתאריך של הוועדה שזה יכול להיות בעוד חודש.

<שרונה עבר הדני: זאת אומרת, הוועדה קבועה לישיבה בעוד שבוע, אני מנסה לארגן אותה קודם אבל לא יכולה.

<שרונה עבר הדני: אז מה?

<שרונה עבר הדני: אני אאשפז אותו בעוד שבוע?

<חגית לרנאו: אם יש סיבה לאשפוז אזרחי, את יכולה לאשפז אותו מיד.

<חגית לרנאו: אם הבעיה היא שיודעים או לא יודעים שהוא לא מקבל תרופות, אבל אין סיבה לאשפוז אזרחי, הוא יכול לזמן אותו לבדיקה והוא יכול לאשפז אותו לקראת מועד הוועדה, אבל הוא לא יכול לאשפז אותו עכשיו לתקופה ארוכה.

<חגית לרנאו: זה מה שהחוק אומר.

<שרונה עבר הדני: אני גם לא רוצה.

<שרונה עבר הדני: לכן אני רוצה שתהיה לי ועדה חלופית לצורך העניין.

<רותי אלדר: מה ששרונה אומרת, יש בזה הגיון כי אם בינתיים לא תתכנס הוועדה, משאירים אותו משוחרר.

<רותי אלדר: יש פה סיכון.

<חגית לרנאו: אם יש סיכון ממנו, אפשר לאשפז אותו באשפוז אזרחי.

<חגית לרנאו: אם יש סיכון, יש מסלול אחר של אשפוז וזאת לא בעיה.

יעקב מרגי: אנחנו שומעים חדשות לבקרים שהמשטרה או התביעה התרשלה בעבודתה ונאשם הובא לבית המשפט ושוחרר כי פרקליט לא עשה או שהמשטרה לא הגישה.

יעקב מרגי: אני לא רוצה לומר לך שזאת בעיה שלכם אבל גם אי אפשר למשוך את זה לאורך זמן.

אברהם מיכאלי: לא הבנתי מה הבעיה בוועדה רגילה.

יעקב מרגי: מה ההבדל בין ועדה רגילה לפסיכיאטר?

אברהם מיכאלי: את זה אני אומר.

אברהם מיכאלי: שתהיה ועדה רגילה.

יעקב מרגי: אם יש לה ועדה מיוחדת, אין בעיה.

<שרונה עבר הדני: הוא יובא בפני הוועדה המיוחדת.

יעקב מרגי: ואם לא הצלחת תוך 48 שעות לכנס את הוועדה המיוחדת?

אברהם מיכאלי: זה אומר ועדה רגילה.

יעקב מרגי: מה זה ועדה רגילה?

<שרונה עבר הדני: שני פסיכיאטרים ומשפטן עם ותק של חמש שנים מתוך רשימה של שר המשפטים.

יעקב מרגי: קל יותר לכנס אותה?

<שרונה עבר הדני: כן.

<שרונה עבר הדני: יש לי שניים בשבוע בכל בית חולים.

<עינת גדעוני: רציתי לומר לגבי דבריה של חגית שאשפוז אזרחי, יש הבדל בין האשפוז כאן של נאשם ברצח או בניסיון לרצח שהפר תנאי והוא עלול לסכן את זולתו, יש הבדל בין זה לבין אשפוז אזרחי שעלול לסכן את עצמו או את זולתו סיכון פיזי ומידי.

<עינת גדעוני: זה לא אותו הדבר.

<עינת גדעוני: לכן יש איזשהו פער שצריך לתת לו מענה.

<עינת גדעוני: לא בהכרח הוא יעמוד בתנאים לאשפוז אזרחי.

<עינת גדעוני: אנחנו כן רוצים שלא יהיה מצב שאם הוא הפר והמצב שלו מדרדר והוא הופך להיות מסוכן, שלא יימצא לו מענה ויהיו חייבים לשחרר אותו.

יעקב מרגי: ועדה רגילה.

יעקב מרגי: יש התנגדות?

<שרונה עבר הדני: אולי לפרק זמן מסוים נוסף.

<חגית לרנאו: זה לא משהו שנראה שאפשר בלי לדון.

<שרונה עבר הדני: להביא אותו לוועדה רגילה אבל רק עד שהוא יגיע, איזשהו גישור עד הוא יגיע לוועדה המיוחדת.

<עינת גדעוני: שתהיה גם מוסמכת לשחרר אותו.

<רותי אלדר: זה לא בא בחשבון.

אברהם מיכאלי: ועדה רגילה, זה צריך לספק.

יעקב מרגי: ועדה מיוחדת או ועדה רגילה אבל לנסח את המקרה.

<נירה רכלבסקי: ואם לא התכנסה הוועדה המיוחדת בתוך 48 שעות כאמור.

יעקב מרגי: יובא בפני ועדה רגילה.

<רותי אלדר: תוך 48 שעות.

<עינת גדעוני: שתהיה מוסמכת לאשר ל-24 שעות נוספות עד שהוא יובא.

<חגית לרנאו: לא.

<חגית לרנאו: שיהיו לה כל הסמכויות.

<חגית לרנאו: הוא לא מובא לצורך ועדה רגילה רק כי היא מוסמכת להאריך.

יעקב מרגי: אם אני הבנתי טוב את משרד הבריאות, יש את האירוע והיא יודעת שתוך 48 שעות היא לא תצליח לכנס את הוועדה.

יעקב מרגי: היא כבר מביאה אותו עכשיו ולא מחכה שיעברו 48 שעות.

יעקב מרגי: היא מנסה לכנס את הוועדה אבל לא מצליחה תוך 48 שעות ולכן היא תכנס ועדה רגילה.

יעקב מרגי: היא לא צריכה לחכות 48 שעות.

<רותי אלדר: זה יהיה בלתי אפשרי.

<רותי אלדר: היא לא יכולה לדעת מראש אם היא יכולה או לא יכולה לכנס את הוועדה.

יעקב מרגי: למה?

יעקב מרגי: אם הבן אדם נמצא בחוץ לארץ או יש נסיבות כאלה ואחרות?

<רותי אלדר: לא תמיד אתה יודע מראש.

<רותי אלדר: לכן צריך לתת תשובה.

<רותי אלדר: זאת אומרת, תוך 48 שעות יובא לוועדה מיוחדת ואם לא התכנסה הוועדה, תוך 48 שעות לוועדה רגילה.

<נירה רכלבסקי: למה שהוועדה הרגילה תדון במקום הוועדה המיוחדת בעניין הזה?

<עינת גדעוני: אשפוז מחדש, שוב, זאת סמכות מרחיקת לכת.

<עינת גדעוני: יש משמעות לזה שזאת ועדה מיוחדת שחברים בה אנשים בכירים ולא ועדה רגילה.

<עינת גדעוני: אפשר אולי תקופת גישור אבל דווקא את הסמכות, אחת המרחיקות לכת, נותנים לוועדה רגילה.

יעקב מרגי: משהו זמני, עד להתכנסותה של הוועדה המיוחדת.

<עינת גדעוני: זמני, כן.

<חגית לרנאו: אבל זמני, המשמעות היא שהוועדה הרגילה יכולה רק להורות על המשך והיא לא יכולה לשחרר.

<חגית לרנאו: הרי הרעיון הוא שתוך 48 שעות בודקים את שיקול הדעת של הפסיכיאטר ומי שבודק את שיקול הדעת של הפסיכיאטר, בין אם זאת ועדה רגילה ובין אם זאת ועדה מיוחדת, צריך שתהיה לו גם סמכות לשחרר כי אחרת אין משמעות לבדיקת שיקול הדעת.

<חגית לרנאו: אני לא רואה למה לא יכולה להיות ועדה רגילה למרות שאני מסכימה שזה מוזר.

<חגית לרנאו: עדיף שזאת תהיה ועדה מיוחדת.

<חגית לרנאו: אני הבנתי את החוק כפי שהוא כתוב, שוב, אם יש צורך מידי לאשפז כי אדם ממש מסוכן, אפשר לעשות את זה.

<חגית לרנאו: אם אין צורך מידי לשחרר, החוק אומר שקודם תזמין אותו לבדיקה ואם אין בדיקה, אתה יכול לאשפז אותו לפני ההתכנסות של הוועדה.

<חגית לרנאו: אתה יודע מתי תהיה ההתכנסות של הוועדה ותאשפז אותו לפני כן.

יעקב מרגי: אדם מן הישוב, פסיכיאטר מחוזי יכול להורות על אשפוזו?

<חגית לרנאו: בתנאים מסוימים.

<חגית לרנאו: אם יש מחלת נפש ואם הוא מסוכן.

<רותי אלדר: מחלת נפש, פסיכוזה ומסוכנות.

יעקב מרגי: אחד שהוא במטריה הזאת של חשש למסוכנות והוא היה צריך להיות בכלל במקום אחר, אלא שבגלל הבעיה שלו הוא נמצא במטריה הזאת של החוק הזה.

יעקב מרגי: מה החשש?

יעקב מרגי: החשש מוועדה מיוחדת או מפסיכיאטר מחוזי?

<חגית לרנאו: החשש הוא שאנשים שלא נמצאים במצב נפשי שמצדיק אשפוז, אבל הם לא ממלאים לגמרי את הוראות הוועדה - - -

יעקב מרגי: אני מדבר על אדם מן הישוב.

<רותי אלדר: אי אפשר לאשפז אותו בכפייה.

<רותי אלדר: היא אומרת שאולי אפשר לאשפז אותו בכפייה על פי הפרמטרים האזרחיים ואם הוא לא מסוכן מידית, אי אפשר.

<רותי אלדר: אם הוא לא מסוכן מידית, אז לא צריך.

<חגית לרנאו: האשפוז הפסיכיאטרי הוא לא עונש.

<חגית לרנאו: זה לא אם פספסת לקחת תרופות, אז אנחנו נותנים לך עונש ותשב במחלקה פסיכיאטרית שבוע.

<נירה רכלבסקי: מה התכלית של הסעיף הזה?

<נירה רכלבסקי: לאשפז אותו לצורך הבטחת התייצבותו.

<נירה רכלבסקי: הבטחת התייצבותו זה לא כי יש חשש שהוא סתם יברח אלא זה קשור גם למצב הנפשי שלו באותו זמן.

<עינת גדעוני: האשפוז יהיה בסמוך לכינוס הוועדה.

<נירה רכלבסקי: זאת אומרת, ועדה רגילה תוכל לאשפז אותו ל-24 שעות נוספות?

<חגית לרנאו: לא צריך.

<חגית לרנאו: הפסיכיאטר המחוזי יכול לעשות את זה.

<חגית לרנאו: הוא יודע מתי תהיה הוועדה הבאה והוא יעשה את זה.

<רותי אלדר: הוא יזמין אותו לוועדה הבאה.

<חגית לרנאו: זה בנוי כך שהמעורבות הולכת ומחמירה.

יעקב מרגי: את אומרת לי שהוא יזמין אותו בסמוך לכינוס הוועדה.

יעקב מרגי: מתעורר הצורך עכשיו והוועדה המיוחדת יכולה להתכנס בעוד 72 שעות.

יעקב מרגי: יש לי מענה או אין לי מענה?

<חגית לרנאו: אני אומרת שאם מתעורר צורך עכשיו, אם האדם נמצא במצב אקוטי ויש ממש מסוכנות ממנו, הפסיכיאטר יכול לאשפז אותו עכשיו ולא דרך החוק הזה אלא דרך הליך אזרחי.

<חגית לרנאו: אם יש חשש שהוא חשש לעתיד, רואים שהאדם מפסיק לקחת תרופות, מתחילה אצלו התנהגות ביזארית, רוצים לראות מה קורה עם זה – אין צורך עכשיו - - -

יעקב מרגי: את אומרת שיש מענה.

<חגית לרנאו: שיכנסו את הוועדה הרגילה בעוד שבוע ויומיים קודם הוא יאשפז אותו.

<עינת גדעוני: הרעיון של החוק היה שמדובר באנשים שרצחו או ניסו לרצוח ויש בהם איזו מסוכנות בעצם זה שהם כבר ביצעו את העבירה ולכן הם לא כמו אדם רגיל שפתאום יש לו התקף פסיכוטי או משהו כזה.

<עינת גדעוני: כל הרעיון של החוק הזה הוא לחזק את ההגנה על הציבור וכן להבטיח שהבן אדם הזה, ברגע שהוא הופך להיות מסוכן לזולתו, אמנם זה לא אותה מסוכנות כמו באשפוז האזרחי ויש סיכון פיזי מידי, אבל עדיין הוא מסוכן.

<עינת גדעוני: מכיוון שהאיש הזה כבר רצח או ניסה לרצוח, אנחנו רוצים לשים שלייקעס ולא לאפשר לו להיות משוחרר.

<חגית לרנאו: אבל הוא רצח או ניסה לרצוח בגלל המצב הנפשי.

יעקב מרגי: אתם צריכים להגיע עכשיו להבנה כי אם לא, אני משאיר את הסעיף כפי שהוא.

<שרון פרימור: אני רוצה לומר משהו שלא נוגע לזה.

<שרון פרימור: הדיון כאן היה על ועדה מיוחדת וועדה רגילה.

<שרון פרימור: אני מדברת על המהות של הדברים, על שיקול הדעת של הוועדה.

<שרון פרימור: סעיף קטן (ג) מדבר על מיהו האדם שבכלל נשקל לגביו השחרור.

יעקב מרגי: אתם רואים מה אתם עושים לנו?

יעקב מרגי: פתחנו את זה בגלל שהפריע לך ועכשיו את פותחת לי את סעיף קטן (ג).

יעקב מרגי: לא יהיה.

<שרון פרימור: אם אמרתי הבלים, תעצור אותי.

<שרון פרימור: האדם שבכלל נשקל השחרור שלו, ראינו בסעיף הקודם, זה האדם שחל שינוי יסודי במצב שלו.

<שרון פרימור: זאת אומרת, הוא ממש אדם כמעט צלול.

<שרון פרימור: הוא הפר את התנאים.

<שרון פרימור: לא טוב.

<שרון פרימור: אלא מה, הוועדה כאן, לפי הנוסח של הסעיף אותו אנחנו קוראים, לא צריכה להתייחס בכלל למצב הנפשי שלו.

יעקב מרגי: למה לא?

<שרון פרימור: כי אני קוראת.

<שרון פרימור: היא יכולה לשנות או לבטל את תנאי השחרור ואף להורות על אשפוזו של הנאשם אם היא סבורה רק שלא ניתן להבטיח את הטיפול בו שלא בתנאי אשפוז ושהוא עלול לסכן את הציבור.

<שרון פרימור: אין כאן התייחסות לא למצב נפשי ולא לסיכון ממשי.

<שרון פרימור: זאת אומרת, די בזה – ואני לא מזלזלת – שהוא רצח או עשה משהו והיה בבית חולים, אבל במצב הנוכחי הוועדה יכולה לכפות עליו אשפוז בבית חולים אפילו שאין לו מחלת נפש פעילה.

יעקב מרגי: אתם מתנתקים מהחוק ואני אסביר לך למה.

יעקב מרגי: הסעיף עכשיו אומר כי הפר תנאי מתנאי השחרור, התנאים שמישהו ניסח אותם ונתנו לו תנאי שחרור, הם לא בגלל שמישהו רצה לנקום בו אלא בגלל הסיטואציה שרצח או ניסה לרצוח והוא מהווה סכנה ויש לו גם בעיה נפשית.

<שרון פרימור: אנחנו הולכים לכפות עליו אשפוז בבית חולים פסיכיאטרי בלי שבכלל הוועדה צריכה להתרשם שיש לו איזושהי מחלה פעילה ואיזשהו מצב נפשי.

יעקב מרגי: החוק נתן לפסיכיאטר המחוזי סמכויות וכוח, יש מי שאומר סמכויות יתר וכוח יתר, בנושא הזה של האשפוז או אי אשפוז.

יעקב מרגי: כאן הסעיף מדבר ברורות ואני לא מבין למה צריך להתפלפל אתו.

יעקב מרגי: נודע לפסיכיאטר כי הנאשם הפר תנאי מתנאי השחרור והפיקוח כאמור, שזה כפוף לאותן הנסיבות עליהן דיברנו.

<שרון פרימור: לא.

<שרון פרימור: אני בסעיף אחר.

יעקב מרגי: אני מסביר לך.

יעקב מרגי: הוא רשאי לזמן לבדיקה כפויה ומיוחדת כאמור ולצורך כך להבטיח, אם הוא יודע שהוא ברמה כזאת - וזה רק הוא, הפסיכיאטר המחוזי – שאם הוא לא יאשפז אותו עכשיו, הוא עלול לא להתייצב בפני הוועדה המיוחדת, אז הוא רשאי.

<שרון פרימור: אין לי בעיה עם זה.

<שרון פרימור: אני מדברת על סעיף (א) שהוועדה עכשיו תקבע שהוא יהיה שלושה חודשים באשפוז בכפייה.

<עינת גדעוני: לא הוועדה קובעת.

יעקב מרגי: אני עוצר את הדיון.

יעקב מרגי: נקודה.

<עינת גדעוני: יש לי הצעה שאולי יכולה לתת מענה לסעיף קטן (2), במה שדיברנו על 48 שעות.

<עינת גדעוני: לאשפזו לתקופה שלא תעלה על 48 שעות לצורך הבטחת התייצבותו לפני ועדה מיוחדת או רגילה.

<עינת גדעוני: הייתה הוועדה ועדה רגילה, תוסמך לאשפזו לתקופה נוספת של 24 או 48 שעות עד להתייצבות בפני ועדה מיוחדת.

יעקב מרגי: אין לי בעיה עם זה אבל כשאת נותנת שיקול דעת.

יעקב מרגי: אני מסכים ללכת אתם.

יעקב מרגי: תנסחי את ה-או רק במידה ולא הצלחנו.

<חגית לרנאו: בתנאי שברור שהוועדה הרגילה גם מוסמכת לשחרר אותו.

<חגית לרנאו: היא לא רק מוסמכת להורות על המשך.

יעקב מרגי: ודאי.

<שרון פרימור: אנחנו דנים אם זאת ועדה א' או ב' ואנחנו לא דנים בעילה של האשפוז.

יעקב מרגי: גברתי, אין יותר קריאות ביניים בלי אישור שלי.

יעקב מרגי: השתכנעת שטעית?

יעקב מרגי: אני נותן לך אפשרות, מאחר שהעלית את זה.

יעקב מרגי: יש כאלה שלא השתכנעו ממה שלא השתכנעת קודם.

יעקב מרגי: רצית להעיר משהו?

<אריה באואר: כמו שאתה אומר.

<אריה באואר: לצורך ועדה מיוחדת ואם לא ניתן לכנס, תהיה ועדה רגילה.

<אריה באואר: גם היום ועדה רגילה משחררת רוצחים ואנסים.

<אריה באואר: אין שום הבדל.

יעקב מרגי: אני לא אוהב לעצור ולהשתיק.

יעקב מרגי: אני מבקש, ממש משפט אחד או שניים בלבד.

<שרון פרימור: חבל לי שהתעכבנו על הטכניקה, אם זאת ועדה מיוחדת או לא, ואת השיקול דעת של הוועדה אנחנו מתעלמים ממשהו שאני אומרת ולא שמעתי עוד תשובה.

<שרון פרימור: מספיק שאדם הפר תנאי.

<שרון פרימור: זאת אומרת, הוא נסע לאילת במקום לבוא לוועדה, אפשר לאשפז אותו בכפייה בבית חולים.

יעקב מרגי: לא.

יעקב מרגי: זה לא זה.

<שרון פרימור: אני לא שמעתי מהייעוץ המשפטי תשובה שתספק אותי.

<שרון פרימור: אני שמעתי שאנחנו לא דנים בזה.

יעקב מרגי: שאלת את השאלה.

יעקב מרגי: זה פיליבסטר.

יעקב מרגי: גברתי, נקודה.

יעקב מרגי: אמרת את החששות שלך ושאלתך והיא הובנה.

<עינת גדעוני: יש מענה גם למה שהיא אמרה.

יעקב מרגי: תקריאי לי את הנוסח בבקשה.

<עינת גדעוני: "לאשפזו לתקופה שלא תעלה על 48 שעות לצורך הבטחת התייצבותו לפני ועדה מיוחדת.

<עינת גדעוני: ועדה רגילה תהיה מוסמכת לאשפזו לתקופה נוספת של 24 שעות עד להתייצבות לפני ועדה מיוחדת".

יעקב מרגי: את מחמיצה שהוועדה הרגילה נכנסה כאן מאחר שלא הצליחו לכנס ועדה.

<שרונה עבר הדני: לא התכנסה, או נבצר מהוועדה להתכנס.

<שרונה עבר הדני: זה מה שאתם רוצים?

<קריאה: נמנע מהוועדה.

<נירה רכלבסקי: זה לא נמנע.

יעקב מרגי: תודה רבה.

יעקב מרגי: אני משאיר את הסעיף כפי שהיה.

יעקב מרגי: נקודה.

יעקב מרגי: אני משאיר את סעיף (2) כפי שהיה.

<נירה רכלבסקי: לא התכנסה ועדה מיוחדת, תתכנס במקומה ועדה רגילה.

<עינת גדעוני: שתהיה מוסמכת לאשר ל-24 שעות נוספות.

<נירה רכלבסקי: היא מוסמכת לדון בכל הדיון.

<עינת גדעוני: אז החמצנו את כל העניין של ועדה מיוחדת.

יעקב מרגי: גבירותיי, סעיף (2) נשאר כפי שהיה.

יעקב מרגי: נקודה.

יעקב מרגי: הלאה.

יעקב מרגי: החלטתי.

<נירה רכלבסקי: אם כך, אנחנו עכשיו מצביעים.

יעקב מרגי: סיימנו את סעיף 28?

<נירה רכלבסקי: נכון.

<נירה רכלבסקי: סעיף 6 להצעת החוק שמתוכו אנחנו מצביעים עכשיו על סעיף 28ב עד 29ו.

יעקב מרגי: אנחנו מצביעים על אישור סעיף 28ב עד 28ו.

יעקב מרגי: בעד – פה אחד

יעקב מרגי: הסעיפים אושרו פה אחד.

<נירה רכלבסקי: 7.

<נירה רכלבסקי: תיקון סעיף 42 בסעיף 42 לחוק העיקרי, אחרי סעיף קטן (א) יבוא: "(א1) על אף האמור בסעיף קטן (א), רשאי בית משפט אם סבר שהדבר נדרש לשם הגנה על שלום הציבור או על שלומו של הנאשם או העצור, או אם מצא הצדקה לכך בנסיבות העניין, להתיר פרסום פרטים מזהים של נאשם או עצור אשר ברח ממסגרת אשפוז שבה הוא נמצא על פי צו אשפוז או צו אשפוז לצורך בדיקה והסתכלות שניתן לפי סעיפים 15 או 16, לרבות בריחה במהלך תקופת חופשה שניתנה לו לפי סעיפים 28 או 28ג".

<נירה רכלבסקי: עלתה כאן איזושהי שאלה מטעם הסנגוריה, איזשהו חשש שהבקשה הזאת תינתן במעמד צד אחד כי לא ברור שצריך לקיים את הבקשה הזאת עם מתן אפשרות לסניגור או לנאשם להביע את דעתו, אם הוא לא מיוצג.

<קריאה: הנאשם ברח.

<שרון אדרי: תהיה הגבלת זמן לקיום הדיון כי אחרת אין לזה משמעות.

<נירה רכלבסקי: בכל מקרה, בקשה כזאת מגיעה עם התיק בפני שופט.

<נירה רכלבסקי: אנחנו לא כתבנו כאן שאפשר לתת החלטה במעמד צד אחד.

<נירה רכלבסקי: כלומר, אם כתוב שהאיש הזה מיוצג ויש הפניה בתיק לייצוג, אני מניחה שיבקשו את התגובה.

<חגית לרנאו: זאת הייתה ההנחה שלנו.

<חגית לרנאו: אנחנו התחלנו את השאלה הזאת מתוך הנחה שברור שאם האדם מיוצג, יודיעו לסניגור ואם הסניגור יבקש לקיים דיון, יהיה דיון.

<חגית לרנאו: אחר כך פתאום התברר לנו שלפחות מבחינת המשטרה או הפרקליטות – שאני מניחה שהם אלה שיגישו את הבקשה – זה לא ברור.

<חגית לרנאו: אם זה לא ברור, כדאי להבהיר שאם אדם מיוצג, שיודיעו לסניגור שלו ואם הוא לא מיוצג, אז הוא לא מיוצג.

<חגית לרנאו: אם הוא מיוצג, שיודיעו לסניגור והסניגור יגיד אם יש טעם לקיים דיון.

<חגית לרנאו: יכול להיות שהסניגור ייצור קשר עם המשפחה ויתברר שכן יודעים היכן הוא.

יעקב מרגי: הבנו.

<שרון אדרי: הסעיף הזה נותן כלי בידי בית המשפט כדי למנוע סכנה לשלום הציבור, כדי שהוא יוכל להשתמש בזה.

<שרון אדרי: אין מצב שבית משפט מזמן את הסניגור לדיון ולצורך העניין הוא אומר שהוא לא יכול השבוע אלא יכול רק בשבוע הבא.

<שרון אדרי: אין דבר כזה.

<נירה רכלבסקי: נכון, אבל זה אולי צריך להדגיש.

<נירה רכלבסקי: היה הנאשם או עצור מיוצג.

<עינת גדעוני: יתקיים הדיון.

<נירה רכלבסקי: לא חייבים דיון.

<נירה רכלבסקי: קודם כל להודיע.

<חגית לרנאו: בדרך כלל מה שבית משפט עושה, הוא מפנה את זה לתגובת הצד השני ואם הצד השני כותב שאין התנגדות, אז אין התנגדות ולא מקיימים דיון.

<נירה רכלבסקי: בקשה שמוגשת על ידי הפרקליטות או המשטרה, תובא בקשה כאמור בפני סניגורו או נציגו – אני צריכה עוד לראות איך זה כתוב –

<עינת גדעוני: ככל שנסיבות הזמן מאפשרות.

<נירה רכלבסקי: ואולם רשאי בית המשפט להחליט כי אם הדבר יפגע בשלום הציבור, אם לא יתקיימו תכליות של הגנה על שלום הציבור או על שלומו של הנאשם או העצור.

<עינת גדעוני: אלא אם מצא בית המשפט כי קיימים טעמים.

יעקב מרגי: אנחנו כותבים אלא אם כן.

יעקב מרגי: למה?

יעקב מרגי: למה זה נדרש לכתוב את המובן מאליו?

<עינת גדעוני: כי יש נסיבות בהן באמת הסמכות היא כזאת שחייבים עכשיו.

<חגית לרנאו: יש כאלה שיש כל חצי שנה דיון בעניינם, כשיש סניגור, יודעים שיש סניגור.

<חגית לרנאו: זה לא סניגור שהיה לפני תשע שנים.

<חגית לרנאו: כל חצי שנה יש דיון בוועדות.

<חגית לרנאו: יש סניגורים בדיון בוועדות.

<חגית לרנאו: זה לא כל כך מורכב לדעת מי הסניגור שמייצג אותם.

אברהם מיכאלי: אני מציע להביא את הסניגור וזהו.

אברהם מיכאלי: אם הוא רוצה, שהוא ירוץ לבית המשפט.

<חגית לרנאו: הסניגורים לא מייצגים רק נאשמים אלא הם מייצגים נדונים, הם מייצגים עצורים והם מייצגים אנשים לפי חוק הגנה שהם בכלל לא נאשמים.

<קריאה: אולי תיודע הסנגוריה הציבורית בכל מקרה ותמנה לו סניגור.

אברהם מיכאלי: סניגור זה כולל סניגוריה ציבורית.

<קריאה: תימסר הודעה לסניגוריה הציבורית.

אברהם מיכאלי: תימסר הודעה.

<חגית לרנאו: זה מסובך כי אנחנו הרי לא מייצגים את כל האנשים.

<קריאה: היה הנאשם מיוצג, יודיעו לעורך הדין שלו.

<קריאה: יודיעו.

<קריאה: הוא לא חייב לבוא.

<קריאה: יודיע לו.

<קריאה: אם ירצה, יבוא.

יעקב מרגי: תימסר הודעה.

<קריאה: אם הוא לא בא, הוא לא בא.

<קריאה: יודיעו לי.

<שרון פרימור: אני מציעה שלפני ה"אם סבר בית המשפט" יהיה כתוב מטעמים מיוחדים שיירשמו.

יעקב מרגי: למה?

<שרון פרימור: אני חושבת שהמסר חשוב.

יעקב מרגי: אם סבר בית המשפט, הוא סבר וכלל את כל הטעמים המיוחדים.

יעקב מרגי: עזבו.

יעקב מרגי: לא.

יעקב מרגי: לא.

יעקב מרגי: נקודה.

<שרון פרימור: לפעמים מדובר - - -

יעקב מרגי: אני נותן שיקול דעת לשופט.

יעקב מרגי: נקודה.

יעקב מרגי: לא.

יעקב מרגי: אם היה מדובר בפקיד, מסכים אתך, אבל אנחנו מדובר בשופט.

<שרון פרימור: מטעמים מיוחדים - - -

יעקב מרגי: אני לא מכתיב.

יעקב מרגי: גברתי, את לא מנהלת דיון.

אברהם מיכאלי: אדוני היושב ראש, יש תשובה לשאלה שלה.

אברהם מיכאלי: כתוב: אם סבר שנדרש שלום הציבור או שלומו של הנאשם.

אברהם מיכאלי: אלה הנסיבות המיוחדות.

יעקב מרגי: אני לא נכנס לזה.

יעקב מרגי: נקודה.

<נירה רכלבסקי: 8.

<נירה רכלבסקי: תיקון סעיף 45 הסעיף הזה כבר הוצבע.

אברהם מיכאלי: לא הצבענו על סעיף 7.

יעקב מרגי: אנחנו מצביעים על סעיף 7, תיקון סעיף 42.

יעקב מרגי: מי בעד?

יעקב מרגי: בעד – פה אחד

יעקב מרגי: אושר פה אחד.

<נירה רכלבסקי: אנחנו עוברים לתוספת שהוספנו לה פריט אחד.

<נירה רכלבסקי: הדגש על כך שתקופות האשפוז לגבי נאשם מסוים מצטרפות ומונים את תקופת האשפוז שלו – כאן מדובר בצו האשפוז – מתאריך מסוים שעכשיו התרנו בחוק שיהיה תאריך מוקדם יותר מצו האשפוז, אם הוא אושפז קודם.

<נירה רכלבסקי: לכן תהיה כאן רובריקה נוספת שתבהיר שיש כאן תקופות מצטרפות.

<נירה רכלבסקי: אני אקריא את התוספת כי היא לא הוצבעה.

<נירה רכלבסקי: 9.

<נירה רכלבסקי: הוספת תוספת אחרי סעיף 50 לחוק העיקרי יבוא – "תוספת (סעיף 15(ד2))

יעקב מרגי: הטופס כפי שהוא מוצג כאן.

יעקב מרגי: לא תקראי את כולו.

<נירה רכלבסקי: בבית משפט, ערעור פלילי, הפרטים של המערער נגד הנאשם.

<נירה רכלבסקי: צו אשפוז/צו לטיפול מרפאתי (בהתאם לסעיף 15 לחוק טיפול בחולי נפש, התשנ"א-1991).

<נירה רכלבסקי: אל הפסיכיאטר המחוזי, מחוז..........

<נירה רכלבסקי: ניתן בזה צו אשפוז/צו לקבלת טיפול מרפאתי לגבי הנאשם: ................ שם משפחה.

<נירה רכלבסקי: ................ שם פרטי.

<נירה רכלבסקי: ...............

<נירה רכלבסקי: שם האב..............

<נירה רכלבסקי: מספר תעודת זהות.

<נירה רכלבסקי: ...........

<נירה רכלבסקי: מענו של הנאשם או מקום החזקתו של הנאשם במשמורת חוקית (לרבות מוסד או בית חולים)......................... שם הרחוב.

<נירה רכלבסקי: ...............

<נירה רכלבסקי: מספר.

<נירה רכלבסקי: .................. שם הישוב והמיקוד................................

<נירה רכלבסקי: אשר אינו מסוגל לעמוד לדין בהתאם להוראות סעיף 15(א) לחוק טיפול בחולי נפש, התשנ"א-1991, ואשר יש ראיות לכאורה לכך שעשה את מעשה העבירה שבו הואשם בכתב האישום או מעשה עבירה אחר, הכול כמפורט להלן.

<נירה רכלבסקי: אשר עשה את מעשה העבירה שבו הואשם, כמפורט להלן, ואולם אין הוא בר עונשין בהתאם להוראות סעיף 15(ב) לחוק טיפול בחולי נפש, התשנ"א-1991.

<נירה רכלבסקי: העבירה/ות...........................

<נירה רכלבסקי: סעיף/י העבירה/ות .................... (החיקוק ומספר הסעיף או התקנה) הריני להביא לידיעתך כי בהתאם לסעיף 15(ד1) לחוק טיפול בחולי נפש, התשנ"א-1991 (להלן – החוק), התקופה המרבית לאשפוז/לטיפול מרפאתי של הנ"ל לא תעלה על תקופת המאסר הקבועה בחוק לצדה של העבירה הנ"ל או של תקופת המאסר הארוכה מבין תקופות המאסר הקבועות בצדן של העבירות הנ"ל שהיא ..............

<נירה רכלבסקי: שנים (החל מיום ביצוע צו בית המשפט) ואם הייתה העבירה כאמור, עבירה שדינה מאסר עולם חובה – 25 שנה.

<נירה רכלבסקי: לגבי נאשם זה קבע בית המשפט כי תקופת האשפוז לפי סעיף 16 לחוק תובא במניין התקופה המרבית ועל כן יש למנות תקופה זו החל מיום ...............

<נירה רכלבסקי: לפי החוק יש להביא את עניינו של הנאשם, אם הוא עדיין מאושפז או נתון בטיפול מרפאתי, שבועיים לפחות לפני תום תקופת האשפוז או הטיפול המרבית, כאמור, לפני הפסיכיאטר המחוזי, לצורך קבלת החלטתו כאמור סעיף 15א לחוק, וכן להודיע ליועץ המשפטי לממשלה, לפרקליט המחוז ולמשטרת ישראל על כך שהתקופה האמורה עומדת להסתיים.

<נירה רכלבסקי: צו זה ישמש אסמכתא לכל מי שמוסמך לבצע את האשפוז/הטיול המרפאתי האמור.

<נירה רכלבסקי: תאריך................

<נירה רכלבסקי: חותמת בית המשפט.

<נירה רכלבסקי: .................

<נירה רכלבסקי: חתימת השופט.....................

<נירה רכלבסקי: כך נראה הטופס.

<נירה רכלבסקי: אנחנו עוברים לסעיף 10 בהצעת החוק.

<נירה רכלבסקי: 10.

<נירה רכלבסקי: תיקון חוק סדר הדין הפלילי (סמכויות אכיפה – מעצרים) בחוק סדר הדין הפלילי (סמכויות אכיפה – מעצרים), התשנ"ו-1996, בסעיף 48(א), אחרי פסקה (7) יבוא: "(7א) לעניין נאשם שהועמד לדין לפי סעיף, 21א לחוק טיפול בחולי נפש, התשנ"א-1991, או נאשם שחל עליו סעיף 28א(ד) לאותו חוק והוא עומד לדין לפי סעיף 21 לאותו חוק – חובה להתייצב לבדיקה פסיכיאטרית או אם הסכים לכך הנאשם, לקבל טיפול במקום שיקבע הפסיכיאטר המחוזי".

<נירה רכלבסקי: זה אותו פריט שהוספנו לאפשרויות כאשר דנים בבקשות לפי חוק המעצרים שציינו לפני כן.

<נירה רכלבסקי: 11.

<נירה רכלבסקי: תיקון חוק סדר הדין הפלילי בחוק סדר הדין הפלילי (נוסח משולב), התשמ"ב-1982, בתוספת השלישית, בפרט (1), בטור ב', בפסקה (ב), אחרי "21" יבוא "ו-21א".

<נירה רכלבסקי: 12.

<נירה רכלבסקי: תיקון חוק זכויות נפגעי עבירה בחוק זכויות נפגעי עבירה, התשס"א-2001, בתוספת הרביעית, אחרי פרט 8 יבוא: "(9) הוועדה המיוחדת מועד הדיון בוועדה מיוחדת לפי סעיפים 28א עד 28ה לחוק טיפול בחולי נפש, התשנ"א-1991 (להלן – הוועדה המיוחדת).

<נירה רכלבסקי: יידוע לגבי שלב זה יכלול גם הודעה על זכותו של הנפגע להביע את עמדתו בכתב לפני הוועדה המיוחדת לפי הוראות סעיף 28ב(ב) לחוק האמור".

יעקב מרגי: הערות והתייחסויות.

יעקב מרגי: משרד הבריאות, אני ראיתי שאתם יעילים והיום אישרנו לכם PET CT ו-MRI.

יעקב מרגי: מה עם התחולה?

<שרונה עבר הדני: הסעיף היחידי שדורש היערכות הוא הקמת ועדות מיוחדות.

<שרונה עבר הדני: לשם כך צריך לאתר את האנשים שכשירים להתמנות ולמנות אותם ואנחנו מבקשים זמן לעניין הזה, כמה זמן שהוועדה תסכים לתת לנו.

יעקב מרגי: יש תהליך של גיוס עובדים ואולי הם לא בנמצא ולצורך כך צריך מכרז, נציבות וכולי.

<קריאה: זה מינוי.

<קריאה: לא מכרז.

יעקב מרגי: מתוך הקיימים.

<שרונה עבר הדני: אלה מינויים.

<שרונה עבר הדני: אנחנו צריכים לאתר.

<שרונה עבר הדני: לגבי יושבי הראש, צריכים להיות שופטים בדימוס ואנחנו צריכים למצוא שופטים בדימוס, שופטים מחוזיים בדימוס, שגם מסכימים לשבת בוועדות האלה.

<שרונה עבר הדני: צריך לקבל אישור שר המשפטים שצריך להתייעץ עם נשיא בית המשפט העליון.

יעקב מרגי: חצי שנה, סביר?

<שרונה עבר הדני: נקווה.

יעקב מרגי: סביר לכולם?

<קריאה: שנה.

יעקב מרגי: לא.

יעקב מרגי: שנה לא תקבל.

יעקב מרגי: אתה יודע כמה הזענו על החוק הזה?

<נירה רכלבסקי: שנה, זה לא מקובל.

יעקב מרגי: חצי שנה.

יעקב מרגי: תאמין לי שזאת אווירת סוף קורס כי אם לא כך, היית מקבל כאן תשעים ימים.

<נירה רכלבסקי: תחילתו של חוק זה, שישה חודשים מיום פרסומו.

יעקב מרגי: אני מצביע עכשיו על כל חוק טיפול בחולי נפש (תיקון מס' 8), התשע"ב-2012 כאשר התחולה היא שישה חודשים מיום הפרסום.

יעקב מרגי: מי בעד?

יעקב מרגי: בעד – פה אחד

יעקב מרגי: הצעת החוק אושרה פה אחד.

יעקב מרגי: תודה רבה לכולכם.

יעקב מרגי: תודה רבה לכל מי ששיתף פעולה.

יעקב מרגי: הישיבה נעולה.